Gw mau tau Pertempuran dari Pertempuran Sungai Kalka. Jelasin dalam bahasa melayu

Tentera gabungan bertembung dengan tentera Mongol berhampiran dengan tebing Sungai Dnieper dan mereka cuba untuk mengepung tentera Mongol di situ. Subutai telah mengorbankan pengawal-pengawalnya di belakang seramai 1,000 orang manakala tentera yang lain menyeberangi sungai itu untuk berundur ke arah timur. Orang-orang Rusia berbincang bagaimana mereka mahu menang dalam pertempuran ini. Beberapa orang menggesa untuk mengejar tentera Mongol yang lain manakala yang lain menggesa untuk terus bertahan di situ. Akan tetapi angkara sifat dendam suku Kipchak yang ingin menyerang tentera Mongol, lalu putera-putera Rus' mengambil keputusan untuk mengejar bala tentera Mongol.

Setiap putera ini bergerak secara berasingan daripada yang lain. Tentera Mongol terus berundur selama sembilan hari dan setelah tentera gabungan ini semakin hampir, gerombolan Mongol menggunakan taktik tembak dan lari dengan meninggalkan harta rampasan, banduan dan bekalan kononnya untuk memberi gambaran kepada orang Rusia supaya berfikir mereka sedang menang. Namun, ia sebenarnya merupakan satu helah dan perangkap yang diatur oleh tentera Mongol. Pada akhir hari kesembilan, kesateria-kesateria Kipchak mara ke hadapan terlalu jauh demi membalas dendam ke atas Mongol. Kesateria Kipchak telah memberikan tentangan yang hebat ke atas tentera Mongol dan ia memaksa Subutai mengarahkan pasukannya supaya berundur dan menyeberangi Sungai Kalka yang kecil.